افغانستان کې جنگ پاکستان بې ثباته کوي
صدر آصف علي زرداري په میکسیکو کې د نشۍ توکو د غیر قانوني کاروبار مثال ورکړو چې څه رنگ دغه کاروبار د امریکې ایریزونه او ټیکسس ریاستونو په ټولنه اثر لري هم دغه رنگ اثر د افغانستان جنگ د پاکستان په سرحداتو غورځوي.
د پاکستان صدر آصف علي زرداري وئیلې په افغانستان کې د جنگ په وجه پاکستان بې ثباته کیږي او د جمهوري ادارو د مظبوطولو او د اقتصاد د بهتر کولو کوششونه کمزوري کیږي. د برطانيي گارډئین ورځپاڼې سره د گل په ورځ مرکه کې صدر آصف علی زرداري اویل پاکستان کې په پراخه کچه دا اندیښنې موجود دي چې افغانستان کې د جنگ ختمولو د پاره د امریکې کوششو سست روه دي او امریکا کې ځنې سیاستدانان د امریکې د تگ لارې د اثراتو په حقله محدودوه پوهه لري. گارډئین سره د صدر آصف علي زرداري د مرکې ځنې تفصیلات د پاکستان حکومتي خبري ادارې ایسوسی ایټډ پریس اف پاکستان هم شائع کړې دي. ای پې پې خپل رپورټ کې وئیلې صدر آصف علي زرداري په میکسیکو کې د نشۍ توکو د غیر قانوني کاروبار مثال ورکړو چې څه رنگ دغه کاروبار د امریکې ایریزونه او ټیکسس ریاستونو په ټولنه اثر لري هم دغه رنگ اثر د افغانستان جنگ د پاکستان په سرحداتو غورځوي. د ترهگرۍ خلاف د پاکستان کوششونو په حقله د سپینې مانړۍ په یو ورستي رپورټ باندې تجزیه کې صدر آصف علي زرداري اویل د امریکې د کانگرس ځنې غړي او د امریکې میډیا د پاکستان په حقله په خپلو خبرو کې ډیر معلومات نه لري. هغه زیاته کړه چې د امریکې د کانگرس نوي غړي په نړي والو حالاتو خبریدو کې وخت اخلي. صدر آصف علي زرداري اویل چې تیرې لسیزي د فوجي امریت ورستو جمهوریت په پاکستان کې لا نوی دی او د دوې په مهال کې دی. طمعه ده چې اصف علې زردارې به په راتلونکې میاشت کې د امریکې سفر کوي. د خپل راتلونکې سفر په حقله هغه اویل هغه به صدر باراک اوبامه نه غوښتنه کوي چې د ډرون ټکنالوجي دې پاکستان ته ورکړی شي. په عین حال کې پاکستان کې د امریکې سفیر کیمرون منټر وئیلې امریکا په افغانستان کې خپل کردار بدلوي خو د سیمې پریښودې څه منصوبه نه لري. پاکستان سره د امرېکې د تعلقاتو په باره کې کیمرن منټر زیاته کړې چې د ریمنډ ډیوس د نیول کیدو په ترڅ کې د دواړو هیوادونو په منځ کې تاؤتریخوالی راغلی دی. خو هغه په دې خبره زور واچولو چې دواړه هیوادونه دې د تعلقاتو بهتر کولو د پاره کار اوکړي. بل اړخته پاکستان کې مطبوعاتي رپورټونه وائي د ریمنډ ډیوس په مسله د پاکستان او امریکې د استخباراتي ادارو په منځ کې تاوتریخوالی راغلی دی او پاکستان امریکې سره استخباراتي همکاري بنده کړې ده. او د پاکستان د استخباراتي ادارې ائي ایس ائي مشر جنرل احمد شجاع پاشا دا مهال د امریکې په سفر دی او د گل په ورځ به هغه د امریکې د استخباراتي ادارې سي ائي ای مشر لیون پنیټه سره په واشنگټن کې لیده کاته کوي.